ค้านนโยบายให้ อสม.แจกยา ชี้ไม่ช่วยแก้ปัญหา ผู้ป่วยรอคิวนาน รพ.แออัด
ชมรมนักวิชาการสาธารณสุข ค้านนโยบาย รมช.สธ.ให้ อสม.แจกยา ระบุไม่ตอบโจทย์ผู้ป่วยรอคิวยาว ปัญหาแออัดใน รพ.ใหญ่ หวั่นอาจทำให้เกิดปัญหาใช้ยาไม่ถูกต้อง เพราะเภสัชกรยังต้องเรียนถึง5ปี ก่อนจะให้คำแนะนำใช้ยากับผู้ป่วย1 ส.ค.2562หลังจากอนุทิน ชาญวีรกูล รัฐมนตรีว่าการกระทรวงสาธารณสุข(สธ.) และ สาธิต ปิตุเตชะรัฐมนตรีช่วยว่าการกระทรวงสาธารณสุข (สธ.) ประกาศนโยบายสาธารณสุขประเด็นลดความแออัด ลดการรอคิวในโรงพยาบาลรัฐสังกัด สธ. พร้อมพัฒนาศักยภาพ อาสาสมัครสาธารณสุขประจำหมู่บ้าน(อสม.) โดยแนวทางหนึ่งคือ จะพัฒนาศักยภาพ อสม. เพิ่มความชำนาญและจ่ายค่าตอบแทนเพิ่ม2500-10000บาทต่อเดือนตามศักยภาพ และให้ อสม.ทำหน้าที่ช่วยส่งยาให้ผู้ป่วย พร้อมอธิบายการใช้และผลข้างเคียง ขณะเดียวกันจะยกระดับโรงพยาบาลส่งเสริมสุขภาพตำบล(รพ.สต.) โดยให้แพทย์จบใหม่ไปอยู่ประจำนั้น ปรากฏว่าเกิดเสียงวิพากษ์วิจารณ์กันมากริซกี สาร๊ะ เลขาธิการสมาพันธ์บุคลากรสาธารณสุขชายแดนใต้ และเลขาธิการชมรมนักวิชาการสาธารณสุขประเทศไทย กล่าวถึงกรณีนี้ว่า นโยบายที่จะมอบให้ อสม.แจกยาพร้อมทั้งผูกกับค่าตอบแทนเพิ่มนั้น ตนไม่เห็นด้วย เพราะโดยหลักการ และวิธีการดำเนินการไม่ชัดเจน อย่างการแจกยา ก็ไม่ทราบว่าเป็นยากลุ่มไหน และการให้อธิบายยาด้วย ตรงนี้ก็สุ่มเสี่ยงเกิดการคลาดเคลื่อนการใช้ยาได้ ซึ่งขนาดเภสัชกรยังต้องเรียนมาถึง5ปี ดังนั้น ในส่วนของ อสม. หากจะทำจริง ก็ต้องมีรายละเอียดชัดเจน ยกตัวอย่าง ต้องมีการอบรม และระบุประเภทของยาที่จะอนุญาตให้ อสม.ทำการส่งให้แก่ผู้ป่วยได้ ซึ่งก็ควรเป็นยาสามัญประจำบ้าน แต่ไม่ว่าอย่างไรก็ตาม ต้องมีระบบในการคัดเลือก อสม.อย่างมีประสิทธิภาพด้วยผมมองว่าหากการแก้ปัญหาด้วยการให้ อสม.มาส่งยา เพราะต้องการลดความแออัด ลดการรอคิวในโรงพยาบาล ยังไม่น่าจะตอบโจทย์ได้ดีพอ เพราะจริงๆ แล้วจุดที่ทำให้เกิดการรอคิวนาน คือ การรอพบแพทย์ หากตัดตรงจุดรับยาก็ไม่ได้ช่วยมาก ที่สำคัญจุดนี้เป็นจุดที่เภสัชกรต้องให้คำแนะนำการใช้ยาที่ถูกต้องกับประชาชน ซึ่งปกติก็มีการคลาดเคลื่อนการใช้ยาอยู่แล้ว หากตัดจุดนี้ไปกังวลว่าจะเกิดปัญหาเพิ่ม ริซกี กล่าวผู้สื่อข่าวถามว่า จริงๆแล้วโรงพยาบาลมีระบบบริการจัดส่งยา โดยอาศัยความร่วมมือกับทางไปรษณีย์ในการจัดส่งอยู่แล้วหรือไม่นั้น ริซกี กล่าวว่า ใช่ แต่ก็จะขึ้นอยู่กับสถานพยาบาลที่พร้อม และส่วนใหญ่เป็นการจัดส่งให้แก่ผู้ป่วยโรคเรื้อรังบางกลุ่ม เช่น โรคความดัน เบาหวาน ตนจึงมองว่านโยบายที่จะให้ อสม.จัดส่งยาก็ควรมีการพิจารณาอย่างละเอียดก่อนผู้สื่อข่าวถามถึงนโยบายการให้แพทย์จบใหม่ไปประจำโรงพยาบาลส่งเสริมสุขภาพตำบล เนื่องจากมองว่าโรงพยาบาลควรต้องมีแพทย์ และเป็นการยกระดับ ริซกี กล่าวว่า จริงๆ รพ.สต.ไม่ใช่สถานพยาบาลที่พร้อมรองรับแพทย์ เนื่องจากยังขาดเครื่องไม้เครื่องมือ เพราะหากแพทย์คนหนึ่งจะมาประจำโรงพยาบาลต้องมีเครื่องไม้เครื่องมือ อุปกรณ์ทางการแพทย์ครบครัน และต้องมีบุคลากรสาธารณสุขอีกหลายวิชาชีพรองรับการปฏิบัติงานของแพทย์ตามมาอีก อย่าลืมว่าต้องมีเรื่องงบประมาณ ตรงนี้ต้องหาแนวทางรองรับด้วยปัจจุบัน รพ.สต. ยังขาดบุคลากรประจำ อย่างปกติต้องมีประมาณ7-15คน อีกตั้งหลายแห่งในกว่า9พันแห่งทั่วประเทศก็ยังขาดบุคลากรอีกเยอะ ที่สำคัญวัตถุประสงค์ของ รพ.สต.คือการดูแลสุขภาพเบื้องต้น และ รพ.สต.ส่วนใหญ่ก็อยู่พื้นที่กันดาร หากแพทย์จบใหม่ไปอยู่ก็อยู่ไม่นาน ส่วนตัวจึงยังไม่รู้ว่าจะเป็นอย่างไร ก็ต้องรอดูรายละเอียดก่อนว่า นโยบายนี้จะชัดเจนอย่างไรต่อไป ริซกี กล่าว
ชมรมนักวิชาการสาธารณสุข ค้านนโยบาย รมช.สธ.ให้ อสม.แจกยา ระบุไม่ตอบโจทย์ผู้ป่วยรอคิวยาว ปัญหาแออัดใน รพ.ใหญ่ หวั่นอาจทำให้เกิดปัญหาใช้ยาไม่ถูกต้อง เพราะเภสัชกรยังต้องเรียนถึง 5 ปี
สมาพันธ์บุคลากรสาธารณสุขชายแดนใต้,ชมรมนักวิชาการสาธารณสุขประเทศไทย,ริซกี สาร๊ะ,อสม.,แจกยา